== Genudsætning af orangutanger ==
Organisationen genudsætter i samarbejde med deres indonesiske samarbejdspartner, BOSF, rehabiliterede orangutanger i tre forskellige regnskovsområder, beliggende i den centrale- og østlige del af Indonesisk Borneo. Regnskovsområderne lever op til internationale standarder for genudsætning af rehabiliterede dyr. Disse inkluderer blandt andet krav til, at områderne skal være beskyttede af national lovgivning, have begrænset menneskelig aktivitet, være egnet orangutanghabitat samt ikke allerede have vilde orangutangpopulationer. 
I perioden 2012 til 2016 blev over 250 rehabiliterede orangutanger genudsat, og de rehabiliterede orangutanger har en lige så stor overlevelsesrate i regnskoven, som deres vilde slægtninge.
Samfund Historie Ngo'er Miljø_og_samfund Autobiografiske_artikler Foreninger Organisationer